Der er nemlig regn på vej sydfra, og det betyder, at hele Nordjylland formentlig inden fredagen er omme vil være temmelig våd. Regnen begynder i Himmerland og trækker nordpå, så de solstråler, man fredag formiddag oplever i Vendsyssel, vil blive afløst af skyer med regn. Og så går vi imod en weekend, hvor vi skal huske, at uret skal stilles en time tilbage natten mellem lørdag og søndag. Det er, når vi går fra sommertid til vintertid, eller såkaldt normal tid. Det betyder, at vi får tidligere sol om morgenen, men til gengæld mindre sol om aftenen. - I løbet af ugen er dagslængden naturligt blevet en halv time kortere, og så stiller vi urene en time tilbage. Dermed vil det være mørkt kort efter, man kommer hjem fra arbejde, forklarer Jens Ringgård Christiansen fra vejret.tv2.
Flere steder i det nordligste del af Vendsyssel er der sol på programmet fredag, men det flotte vejr skifter i løbet af dagen.